text: Villy Søvndals kone ramt af hjerteanfald
  08 november 2013 kl. 15.09
  Udenrigsminister Villy Søvndal tager orlov indtil starten af januar for at pleje familien. Det meddeler Udenrigsministeriet i en pressemeddelelse.
  Den seneste uge har Villy Søvndals kone, Heidi Perto, været indlagt på Odense Universitetshospital, efter at hun er blevet ramt af et hjerteanfald.
  Villy Søvndal blev selv ramt af en blodprop i hjertet den 22. oktober og skulle have været tilbage på arbejde i den kommende uge, efter at have tilbragt tiden siden sin udskrivelse i sit hjem i Sdr. Bjert. Nu helliger han sig i stedet familien de næste par måneder.
  